stanford-oval/wikipedia huggingface dataset:
שירות הרפואה המלכותי

| --- | --- |

 'איתן' Steadfast
 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי צבא יבשה
 בסיס האם:  מכללת המטה, קמברלי, סארי
 אירועים ותאריכים
 תקופת הפעילות:  1898–הווה (כ־126 שנים)
 נתוני היחידה
 כוח אדם:  4,220 (2021)
שירות הרפואה המלכותי (באנגלית: Royal Army Medical Service; בראשי תיבות: RAMS) הוא החיל המרכז את יכולות ויחידות הרפואה בכוחות היבשה של הצבא הבריטי.
בגלגולו הנוכחי נוצר השירות בנובמבר 2024 על ידי איחוד חיל הרפואה המלכותי יחד עם חיל הסיעוד המלכותי וחיל רפואת השיניים המלכותי, ליצירת שירות רפואה אחיד לכלל צורכי הצבא. החיל מורכב כיום מ-17 רגימנטים הכוללים צוותי רפואה עם יכולת פריסת מרכזים רפואיים ניידים, ופועלים לרוב כחלק מחטיבה או דיוויזיה מבצעית. בנוסף לאלו כולל השירות מערך סיעוד ורפואת שיניים המתפרס בין מתקנים שונים של הצבא הבריטי.
השירות נחשב לחיל לא לוחם אך תומך במערך הלוחם, משום כך באופן היסטורי חייליו משתמשים בנשקם האישי רק להגנה עצמית, דבר המתבטא באירועים טקסיים בכך שקצינים אוחזים בחרב ביד שמאל במקום ביד ימין כנהוג. למרות היותו חיל לא לוחם, לאורך ההיסטוריה חיילי החיל זכו לעיטורי גבורה רבים כולל 27 צלבי ויקטוריה, כאשר שניים מבין שלושת צלבי הוויקטוריה הכפולים (שתי הענקות לחייל אחד) שניתנו אי פעם, הוענקו לשני קצינים מהחיל; ארתור מרטין-ליק ונואל שוואס.
היסטוריה

שירות הרפואה המלכותי נוסד ב-15 בנובמבר 2024 על ידי איחוד שלושת שירותי הרפואה של הצבא הבריטי; 'חיל הרפואה המלכותי' שריכז את כלל יחידות הסיוע הרפואיות כולל בתי חולים שדה וכוחות רפואת חירום קרביים, 'חיל הסיעוד המלכותי של הנסיכה אלכסנדרה' שסיפקה שירותי סיעוד, ו-'חיל רפואת השיניים המלכותי' שסיפק שירותי רפואת שיניים במתקני הרפואה של הצבא.
ראשיתו של גוף המרכז את שירותי הרפואה בצבא הבריטי בשנת 1793, כאשר הוקמה המועצה הרפואית של הצבא. המועצבה כללה את המנתח הכללי, הרופא הכללי והמפקח של בתי החולים הרגימנטליים, והיא הקימה חמישה בתי חולים צבאיים כלליים עם היווסדה. ב-1799 עקב ביקורת רבה על עלויות תפעול גבוהות, המועצה נסגרה ורוב בתי החולים נסגרו או הוחלפו מחדש. עד לשנת 1807, רק בית החולים יורק ובית החולים פארקהרסט נותרו פעילים. בשנת 1810 הוקמה המחלקה הרפואית של הצבא, בראשות מנכ"ל, בשנים 1815 ל-1851 כיהן בתפקיד זה ג'יימס מקגריגור שביצע רפורמה בשירותי הרפואה של הצבא, עם פיתוחים רבים בתחום רפואת השדה.
היסטוריה > חיל הרפואה המלכותי

במהלך מלחמת קרים (1854-1856) נמצאו בעיות רבות בהתנהלות שירותי הרפואה הצבאיים, מה שהוביל בשנת 1855 להקמת חיל לריכוז הרפואה בצבא ובשנת 1857 שונה שמו לחיל בית החולים הצבאי, ואז לחיל צוותי הרפואה ב-1884. בשנת 1898, חיל הרפואה הצבאי המלכותי (RAMC) הוקם בצו מלכותי על ידי איחוד "חיל צוותי הרפואה" עם "צוותי הרפואה של הצבא". מיד לאחר הקמתו צוותי הרפואה של החיל לקחו חלק במלחמה האנגלו-סודנית (1896-1898) ומלחמת הבורים (1899-1902). במהלך מלחמת העולם הראשונה התרחב חיל הרפואה באופן משמעותי כשהוא הגיע לשיא של 13,000 קצינים ו-154,000 חיילים, והוקמה רשת נרחבת של בתי חולים שדה ומרפאות צבאיות.
החיל עמד בקדמת פיתוחים רבים בתחום הרפואה. רופאי החיל פרצו דרך בתחומי כירורגיה פלסטית במהלך מלחמת העולם הראשונה, ושימוש בפניצילין ומתן עירוי דם במהלך מלחמת העולם השנייה.
היסטוריה > חיל הסיעוד המלכותי של הנסיכה אלכסנדרה

למרות שיחידת סיעוד הוקמה רק ב-1881, החיל חב את הקמתו לפעולה של פלורנס נייטינגייל שהייתה גורם מרכזי בפיתוח תחום הסיעוד הצבאי. בשנותיו הראשונות סיפק שירות האחיות של הצבא אחיות לכל בתי החולים הצבאים (בעלי לפחות 100 מיטות). בשנת 1897, במאמץ להגדיל את מספר האחיות הזמינות לעת מלחמה, תוגבר על ידי 'שירות הסיעוד עתודה של הנסיכה כריסטיאן' (PCANSR), במהלך מלחמת הבורים הראשונה מספר האחיות השירות גדל ליותר מ-1,400. ב-27 במרץ 1902 הוקם שירות האחיות הצבאי של המלכה אלכסנדרה (QAIMNS) על ידי צו המלכותי, ונקרא על שם המלכה אלכסנדרה, שהפכה לנשיאתו. בשנת 1949 הפך ה-QAIMNS לחיל בצבא הבריטי ושמו שונה לחיל האחיות המלכותי של הצבא המלכותי של המלכה אלכסנדרה. מאז 1950 הארגון הכשיר אחיות, והחל משנת 1992 הורשו גם גברים להצטרף.
היסטוריה > חיל רפואת השיניים המלכותי

שורשיו של החייל בשנת 1901, במהלך מלחמת הבורים, עם הקמת שירות רפואת השיניים של הצבא (ADS). באותה תקופה טיפול שיניים בחיילים היה מוגבל, והצבא הכיר בצורך בחיל שיניים ייעודי לטיפול בבעיות בריאות הפה בצבא. בסיום המערכה בדרום אפריקה פורק השירות בשנת 1908, אך ב-1 ביוני 1921 הוקם חיל השיניים של הצבא (ADC) כחיל קבוע של הצבא הבריטי. מטרתו העיקרית הייתה לספק טיפול שיניים מקיף לחיילים, החל מרפואת שיניים מונעת ועד טיפולי חירום. ה-ADC הרחיב במהירות את פעילותו וגייס אנשי מקצוע מוסמכים לרפואת שיניים כדי לענות על הביקוש הגובר לשירותי שיניים בצבא.
החיל שירת ברחבי העולם, במקומות כמו גרמניה, גיברלטר, מצרים, עיראק, טורקיה, בורמה, הודו, צפון סין והאיים הקריביים. בנובמבר 1946, המלך ג'ורג' השישי העניק את התואר 'מלכותי' לחיל, כהוקרה על שירותו במלחמת העולם השנייה, ועוצב סמל כומתה חדש שבמרכזו דמותו של קדמוס.
יחידות כיום

רגימנט הרפואה הראשון - תחת פיקוד צוות קרב חטיבת השריון ה-20
רגימנט הרפואה השני - תחת פיקוד צוות קרב חטיבת השריון ה-12
רגימנט הרפואה השלישי - תחת פיקוד צוות קרב החטיבה הממוכנת הקלה השביעית
רגימנט הרפואה ה-16 - תחת פיקוד צוות קרב חטיבת התקיפה האווירית ה-16
קבוצת הרפואה השנייה - תחת מפקדת צבא היבשה
רגימנט הרפואה הרב-משימתי ה-21
רגימנט הרפואה הרב-משימתי ה-22
רגימנט הרפואה הרב-משימתי (מידלנדס) ה-202
רגימנט הרפואה הרב-משימתי (הוולשי) ה-203
רגימנט הרפואה הרב-משימתי (צפון-מערב) ה-206
רגימנט הרפואה הרב-משימתי (צפון אירלנד) ה-210
רגימנט הרפואה הרב-משימתי (צפון-מזרח) ה-214
רגימנט הרפואה הרב-משימתי (הסקוטי) ה-215
רגימנט הרפואה הרב-משימתי (וסקס) ה-243
רגימנט הרפואה הרב-משימתי (מזרח אנגליה) ה-254
רגימנט הרפואה הרב-משימתי (העיר לונדון) ה-256
רגימנט בית החולים ה-306
רגימנט הפינוי הרפואי ה-335
יחידת הסיוע המבצעי הרפואי
שירות הסיעוד המלכותי - כולל מערך של כ-900 אנשי סיעוד
שירות רפואת השיניים המלכותי - כולל מערך של כ-180 רופאים ואנשי בריאות הפה
ראו גם

חיל הרפואה
רפואה צבאית
הערות שוליים

↑  Tom Dunlop, How many soldiers are in each British Army regiment?, UK Defense Journal, ‏10 בינואר 2022
1 2  The Royal Army Medical Service created to ensure British Army healthcare is fit for the future, משרד הביטחון הבריטי, ‏15 באוקטובר 2024
↑  מתוך ההיסטוריה של החיל באתר מוזיאון הצבא הלאומי.
תחנת פצועים בהקרב על הסום (1916).
צוותי רפואה מוצנחים במהלך מלחמת העולם השנייה.
אנשי רפואה מחיל הרפואה המלכותי ושירות הסיעוד המלכותי במהלך המערכה בנורמנדי, 1944
חובשת מבית חולים שדה 204, במאלי, 2022.
גיורא צחור

| --- | --- |
אין תמונה חופשית
 לידה:  27 באוקטובר 1941 סנט אטיין, צרפת צרפת
 נהרג:  16 ביולי 2012 (בגיל 70)
 מדינה:  ישראל 
 השתייכות:   צבא הגנה לישראל  המוסד
 תקופת הפעילות:  1968 – 1992 (המוסד)
 דרגה:    סגן
 תפקידים בשירות
 סגן מפקד פלוגה בגדוד 46
 פעולות ומבצעים
   מלחמת ששת הימים
 עיטורים
   עיטור העוז צל"ש ראש המוסד
 תפקידים אזרחיים
 מפקד יחידת כידון
 
גיורא צחור (וייס) (27 באוקטובר 1941 - 16 ביולי 2012) היה בכיר ב"מוסד" ובעל עיטור העוז. פיקד על היחידה שהבריחה לישראל את מרדכי ואנונו ב-1986.
ביוגרפיה

צחור נולד בסנט אטיין שבצרפת בשם ג'ורג' וייס. בתקופת הכיבוש הגרמני במלחמת העולם השנייה הוחבא וגדל במנזר. עלה בגפו לישראל, התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. בהמשך השלים קורס קצינים והיה מפקד מחלקת טנקים. השתחרר בדרגת סגן לאחר ששימש סגן מפקד פלוגה בגדוד 46. במלחמת ששת הימים גויס לשירות מילואים במסגרת חטיבה 37, ולחם עימה בקרבות בצפון השומרון בעמק דותן ושכם. על חלקו בקרב בו השמידה מחלקתו שבעה טנקי פטון של צבא ירדן זכה בצל"ש שהומר לעיטור העוז. במהלך הקרבות נפצע באורח קשה ונכווה בכל חלקי גופו.
ב-1968 גויס ל"מוסד" וסיים בהצלחה את הקורס המבצעי, זכה בארגון לכינוי "רובר". שירת כלוחם ומפקד ביחידות המבצעיות של הארגון, ולאורך השנים השתתף ופיקד על מבצעים מיוחדים. בסוף שנות ה-70 מונה לסגן מפקד יחידת כידון וב-1984 מונה למפקדה. פיקד על החוליה שהבריחה לישראל את מרדכי ואנונו. ב-1992 פרש משירות קבע ב"מוסד", אך המשיך לשרת במשימות שונות מחוץ לישראל גם לאחר מכן, על שירותו זכה ב-1992 בצל"ש מראש המוסד, שבתאי שביט.
צחור נהרג בתאונת דרכים ביולי 2012 לאחר שנדרס בעת שרכב על אופניו. הוא הובא למנוחות בבית העלמין החדש בחדרה .  תמונתו נאסרה לפרסום. על שמו נקרא רחוב בחדרה, העיר בה התגורר, כמו כן, נערכת לזכרו מדי שנה תחרות אופני הרים אשר נמשכת מספר ימים.
הערות שוליים

↑  גיורא צחור - צל"ש ראש המוסד, באתר הגבורה
↑  הודעות לעיתונות, Epic Israel לזכר גיורא צחור
| מעוטרי עיטור העוז במלחמת ששת הימים |
| --- | --- | --- |
| חזית הדרום | שמואל אורן • ז'ק אלימלך • אהוד אלעד (נ) • יצחק דותן • ישראל הוברמן • חיים שטיין • עזרא וישניא • ישראל זולברג (נ) • יעקב חסדאי • יוסף טמיר • אורי ישראלי (נ) • מאיר כהן (נ) • יצחק לוי • שמואל ליבנוירט • רפאל כץ (נ) • אריה מאיר (נ) • אברהם מוניץ • זאב נתיב • דוד פלץ (נ) • חיים פניכל (נ) • שמאי קפלן (נ) |  |
| ירושלים והשומרון | זרח אפשטיין • שלמה אפשטיין (נ) • יגאל ארד • שלום דוד • אשר דר • יעקב חץ • צבי סדן • גיורא צחור • חיים רוסק (נ) • ישראל שינדלר |  |
| חזית הצפון | אפרים יצחקיאן (נ) |  |
| חיל האוויר | אריה בן-אור (נ) • אמנון גלעד • כוכב הס • בן-ציון זהר • יעקב מורגן • יהודה פרי |  |
| חיל הים | אברהם דרור |  |
פלך קייב

| --- | --- |
סמל פלך קייבסמל פלך קייב

סמל פלך קייב
 מדינה:  האימפריה הרוסית האימפריה הרוסית
 בירת החבל ההיסטורי:  קייב
 תאריך ייסוד:  1708
 שטח:  50,957 קמ"ר
 תאריך נטישה:  1 באוגוסט 1925 
 אוכלוסייה:  ‏
  ‑ בחבל ההיסטורי:  3,559,229
 קואורדינטות:  50°27′00″N 30°31′25″E﻿ / ﻿50.45°N 30.523611°E﻿ / 50.45; 30.523611 
  מפת מיקום  מפה מפורטת    מפה היסטורית של פלך קייב  he tabBackground:;tabBorder:#aaa;defaultTab:0;
 
פלך קייב היה גוברניה של האימפריה הרוסית, שבירתו קייב. שטח הפלך היה 50,957 קמ"ר, ואוכלוסייתו מנתה 3,559,229 תושבים בזמן מפקד האוכלוסין ב-1897. הוא גבל בפלך פודוליה ופלך ווהלין במערב, בפלך מינסק בצפון, בפלך צ'רניגוב ופלך פולטבה במזרח, בפלך חרסון בדרום.
הפלך נוסד בשנת 1708 בעקבות רפורמה מנהלתית שהנהיג צאר פיוטר הגדול ברוסיה. בשנת 1727 החלק המזרחי של הפלך הופרד לפלך נפרד (פלך בלגורוד). בשנת 1796, בעקבות החלוקה השנייה של פולין התווספו לפלך קייב אזורים בדרום-מערב אוקראינה. מבחינה מנהלית הפלך היה מחולק ל־12 אוייזדים. פלך קייב התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (הרפובליקה העממית של אוקראינה והרפובליקה הסובייטית הסוציאליסטית האוקראינית) המשיך להתקיים פלך קייב, עד שפורק ביוני 1925. על שטחו נוסדו מחוז קייב ומחוז צ'רקסי, חלק מהשטח הועבר למחוז ויניצה ומחוז ז'יטומיר.
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| אוקראינית | 2,819,145 | 79.2 |
| יידיש | 430,489 | 12.1 |
| רוסית | 209,427 | 5.9 |
| פולנית | 68,791 | 1.9 |
| שפות אחרות | 30,777 | 0.9 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
נצרות אורתודוקסית: 83.8
יהדות: 12.2
נצרות קתולית: 3.0
אדוקי האמונה הישנה: 0.5
לותרניזם: 0.4
דתות אחרות: 0.1
ערים מרכזיות בפלך קייב

קייב (בירת הפלך)
ברדיצ'ב
צ'רקסי
אומן
ואסילקיב
סקווירה
צ'יהירין
זבניגורודקה
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
Arc (דפדפן אינטרנט)

| --- | --- |

 מפתח:  The Browser Company
 מחזור חיים:  15 ביולי 2021 – הווה (3 שנים)
 מערכת הפעלה:  Microsoft Windows, macOS, אנדרואיד, iOS.
 נכתבה בשפות:  סוויפט
 סוג רישיון:  קנייני, חינמי, מבוסס על רכיבי קוד פתוח
 קטגוריה:  דפדפן
 arc.net thebrowser.company
 
Arc הוא דפדפן אינטרנט חינמי שפותח על ידי The Browser Company, חברת סטארט-אפ המבוססת בניו-יורק שהוקמה על ידי ג'וש מילר והארש אגרוואל. הדפדפן שוחרר לראשונה לשימוש ציבורי ב-19 באפריל 2022. Arc זמין לשימוש ב-iOS,Android, MacOS, ו-Windows.
Arc שואף לפעול כ"מערכת הפעלה" לרשת, ומנסה לשלב בין חווית השימוש של גלישה באינטרנט עם חווית השימוש באפליקציות. Arc נכתב ב- Swift ומבוסס על Chromium של גוגל, ולכן תומך בכל התוספים הכלולים בחנות התוספים של Google Chrome.
Arc קיבלה תשומת לב מכמה כלי תקשורת מרכזיים הסוקרים טכנולוגיה, כולל "The Verge" ,"Ars Technica" ,"How-To Geek" ו-"Engadget". המבקרים העניקו לארק ביקורות חיוביות בדרך כלל, תוך שהם מציינים את הפוטנציאל של רעיונות ותכונות חדשות שהדפדפן מציג. עם זאת, רוב הסיקור הוסיף כי הדפדפן עדיין זקוק לליטוש.
בנובמבר 2024, החברה המפתחת The Browser Company הודיעה כי היא מפתחת דפדפן חדש, פשוט יותר לשימוש, ממוקד בבינה מלאכותית ויותר פרודאקטיבי, שיושק בתחילת 2025, וכי Arc יקבל אך ורק עדכוני יציבות ואבטחה, ללא פיצ'רים חדשים.
מאפיינים ועיצוב

Arc משתמש בסרגל צד כדי לאחסן את כל חלקי הדפדפן - כולל סרגל החיפוש, רשימת הכרטיסיות והסימניות. את סרגל הצד ניתן להציג ולהסתיר. סרגל הצד מכיל גם סרגל להפעלת אודיו, שאליו ניתן לגשת ללא שימוש בכרטיסייה שמנגנת את האודיו. פונקציונליות זו פועלת גם עם תוכנת שיחות וידאו, כגון Google Meet.
סרגל החיפוש בדפדפן נקרא Command Bar והוא דומה בפונקציונליות ובעיצוב לתכונת Spotlight במערכת macOS. ניתן להשתמש בו כדי לחפש אתרים וכתובות אתרים כרגיל, אך הוא מאפשר גם הצמדת כרטיסיות, מעבר בין כרטיסיות וגישה מהירה לתכונות נוספות של הדפדפן.
Arc כולל חוסם מודעות מובנה (Ublock Origin). The Browser Company טוענת שהיא לא חולקת את נתוני החיפוש של המשתמשים.
ניתן להגדיר ב-Arc "אזורים״ (Spaces). בדומה לפרופילים שונים בדפדפנים כמו כרום, כל "אזור" מאגד תחתיו כרטיסיות. אך בשונה מכך, ניתן להגדיר כמה "אזורים" עבור אותו פרופיל משתמש, ובכך ליצור "אזור" לכל פרויקט עליו עובד המשתמש.
הדפדפן מאפשר לפצל את המסך (Split Screen View) על מנת להציג עד ארבע כרטיסיות במקביל. ניתן גם להצמיד כרטיסיות ולהציב אותן באזור מוגדר בראש סרגל הצד. פונקציה בולטת של Arc היא העברת כרטיסיות שלא נעשה בהן שימוש זמן מה לארכיון, לאחר מכן ניתן לאחזר אותן מהארכיון של Arc. ניתן לשנות את שמות הכרטיסיות.
הדפדפן מבצע אינטגרציה עם אתרי אינטרנט כמו Gmail ו-Google Calendar.
תכונות הזמינות כעת רק עבור מערכת macOS:
Arc מאפשר למשתמשים להתאים אישית עיצוב של אתרי אינטרנט באמצעות תכונה בשם "boosts". התכונה מאפשרת למשתמשים לבצע שינויים באמצעות ממשק קל לשימוש, אך גם לערוך קובצי CSS, HTML ו־JavaScript. ניתן לשתף את העיצוב (Boost) שנוצר לשימוש על ידי משתמשים אחרים כל עוד הם לא משתמשים ב-JavaScript, מטעמי אבטחה.
תכונת "בקרת תנועה אווירית" של Arc מאפשרת למשתמשים לבחור באיזה ״אזור״ ייפתחו קישורים ספציפיים.
Arc כולל מספר יישומים מובנים, כולל פונקציית "כן ציור" שניתן להשתמש בה כדי לאסוף צילומי מסך של דפי אינטרנט וכתובות URL. ניתן לשמור על כני ציור פרטיים, לשתף עם אנשים אחרים לצורך שיתוף פעולה או לפרסם באינטרנט.
Arc Max

הדפדפן כולל תכונה בשם Max, שניתן להפעיל או להשבית, והיא מאגדת תחתה כמה תכונות מבוססות בינה מלאכותית (AI). ישנן תכונות הזמינות כעת רק עבור מערכת macOS.
תכונות הזמינות עבור שתי מערכות ההפעלה, macOS ו-Windows:
Ask on page: תכונה המאפשרת לשאול מודל בינה מלאכותית שאלות על כל דף אינטרנט.
Tidy Tabs: תכונה המאפשרת לארגן כרטיסיות בקבוצות באופן אוטומטי, כאשר מודל הבינה המלאכותית יוצר כותרת מתאימה עבור כל קבוצה.
תכונות הזמינות כעת רק עבור macOS:
תצוגה מקדימה ב-5 שניות: כאשר "מרחפים" עם העכבר מעל תוצאת חיפוש, הדפדפן יוצר תקציר של דף האינטרנט, לפני פתיחתו.
Tidy Tab Titles: הדפדפן יוצר כותרת קצרה ונוחה עבור כרטיסיות כאשר הן מוצמדות.
Tidy Downloads: כאשר מורידים קבצים מהאינטרנט, הדפדפן משנה את שמם על מנת שיהיה ברור ונוח.
ChatGPT in the Command Bar: גישה מהירה ל-chatGPT.
Instant Links: פתיחה מהירה של כל דפי האינטרנט המובילים עבור חיפוש מסוים.
פלטפורמות

Arc זמין עבור macOS, iOS, Android ו־Windows.
החל מאפריל 2024, החברה מציעה אפליקציית דפדפן נסיונית עבור מערכת ההפעלה IOS, בשם Arc Search. האפליקציה כוללת תכונה בשם "Browse For Me" שמשתמשת בבינה מלאכותית לקריאת דפי אינטרנט הקשורים לחיפוש של המשתמש, ויוצרת דף אינטרנט חדש המכיל ציטוטים, סיכומים וסרטונים רלונטיים. האפליקציה עובדת עם חוסם פרסומות מובנה. לאפליקציה יש תכונה מובנת נוספת בשם "Pinch to Summarize" שמסוגלת ליצור סיכום עבור כל דף אינטרנט.
החל מ-1 באוגוסט 2024 הדפדפן Arc for Windows זמין עבור Windows 11 ו-Windows 10 גם כן. למרות זאת, הדפדפן אינו זמין עבור מחשבים מבוססי ARM, או מכשירים עם מעבדים ישנים יותר מ־Intel Haswell, AMD Athlon או AMD Ryzen. החברה עובדת על תמיכה במעבדים מבוססי ארכיטקטורת ARM.
החל מ-14 בנובמבר 2024 אפליקציית Arc Search זמינה להורדה במכשירי אנדרואיד, אם כי חלק מהפיצ'רים שנכללו בגרסת ה-iOS, למשל Pinch to Summarize, עדיין נמצאים בפיתוח.
קבלה

Arc קיבל ביקורות חיוביות בדרך כלל מהמבקרים. האתר "How-To Geek" העניק לדפדפן את הדירוג 7/10, ואמר כי "ל-Arc יש כמה רעיונות מצוינים והביטחון להישען עליהם [... אבל] מרגיש שהוא צריך קצת יותר ליטוש כדי לספק חווית גלישה חלקה כמשי". דייוויד פירס מ-"The Verge" הסכים ואמר כי "Arc לא מושלם, וצריך קצת להתרגל אליו. אבל הוא מלא ברעיונות גדולים חדשים לגבי איך אנחנו צריכים לקיים אינטראקציה עם האינטרנט – וזה נכון לגבי רובם". במאמר שפורסם על ידי "Fast Company", ג'ארד ניומן כינה את ארק המלוטש ביותר מבין "כל הניסיונות לדמיין מחדש את דפדפן האינטרנט".
כריס סמית' מ-"BGR" מתח ביקורת על כך שצריך ליצור חשבון על מנת להשתמש בדפדפן.
לקריאה נוספת

Wawro, Alex (28 בינואר 2023). "I might ditch Chrome for the new Arc browser — here's why". Tom's Guide. {{cite web}}:  (עזרה)
Pierce, David (17 נוב' 2022). "The Arc browser is the Chrome replacement I've been waiting for". The Verge. {{cite web}}:  (עזרה)
הערות שוליים

↑  Callaham, John (19 במאי 2023). "The team behind the Arc browser gives an update on its upcoming Windows version". Neowin. ארכיון מ-25 ביוני 2023. נבדק ב-24 ביוני 2023. {{cite web}}:  (עזרה)
1 2 3  Pierce, David (17 בנובמבר 2022). "The Arc browser is the Chrome replacement I've been waiting for". The Verge. ארכיון מ-21 ביוני 2023. נבדק ב-16 ביוני 2023. {{cite web}}:  (עזרה)
↑  Ingraham, Nathan (25 במאי 2023). "The Arc internet browser lets you customize (or vandalize) any website". Engadget. ארכיון מ-16 ביוני 2023. נבדק ב-16 ביוני 2023. {{cite web}}:  (עזרה)
↑  David Pierce, The company behind Arc is now building a second, much simpler browser, The Verge, ‏2024-10-25 (באנגלית)
↑  The Browser Company (2024-10-24), What have we been up to? (CEO Update), נבדק ב-2024-11-16
↑  David Pierce, The Arc browser is the Chrome replacement I’ve been waiting for, The Verge, ‏2022-11-17 (באנגלית)
↑  "Privacy Policy". arc.net (באנגלית). נבדק ב-2024-01-21.
↑  "Meet Arc, a new innovative browser that challenges Chrome". Indian Express. 28 במרץ 2023. ארכיון מ-16 ביוני 2023. נבדק ב-16 ביוני 2023. {{cite news}}:  (עזרה)
↑  https://resources.arc.net/hc/en-us/articles/19212718608151-Boosts-Customize-Any-Website
1 2  Boosts, Arc (באנגלית)
↑  "Air Traffic Control: Route Links to the Right Space Automatically | Arc Resources". resources.arc.net (באנגלית). נבדק ב-2023-08-27.
↑  lilarepaa (2024-03-15). "getting rid of notes 💔". r/ArcBrowser. נבדק ב-2024-04-05.
↑  Arc Max: Boost Your Browsing with AI, Arc
1 2  "Unsupported Devices". 1 במאי 2024. {{cite web}}:  (עזרה)
↑  "Arc Search — Find it, Faster". App Store (באנגלית אמריקאית). 2024-04-18. נבדק ב-2024-04-19.
↑  The Browser Company, X.com
↑  Arc for Windows - 2023/2024 Release Notes, Arc
↑  Arc Search – Find it, Faster - אפליקציות ב-Google Play, באתר play.google.com
↑  Newman, Jared (2 באוגוסט 2022). "Four radical Chrome alternatives to reboot your web browser". Fast Company. ארכיון מ-20 באפריל 2023. נבדק ב-21 ביוני 2023. {{cite web}}:  (עזרה)
↑  Smith, Chris (31 ביולי 2023). "I want to try the trendy Arc browser, but not if they force me to register an account". BGR. {{cite web}}:  (עזרה)
| דפדפנים |
| --- | --- | --- |
| למחשב | גוגל כרום •‏ מוזילה פיירפוקס •‏ אינטרנט אקספלורר •‏ מיקרוסופט אדג' •‏ ספארי •‏ אופרה •‏ Midori •‏ QupZilla •‏ מקסתון •‏ Avant Browser •‏ Konqueror •‏ Web •‏ קמינו •‏ נטסקייפ •‏ Flock • יאנדקס. דפדפן • Brave |  |
| לנייד | פיירפוקס לאנדרואיד •‏ ספארי •‏ גוגל כרום •‏ מיקרוסופט אדג' •‏ אופרה מיני •‏ Bolt •‏ UC Browser • יאנדקס. דפדפן • Brave |  |
הדפדפן Arc עבור מערכת macOS מציג דף אינטרנט בוויקיפדיה האנגלית
הדפדפן Arc עבור מערכת ההפעלה חלונות (Windows)
מצודת ערימה

| --- | --- |

שריד למצודת ערימה, סוריה
 מידות
 אורך:  כ-300 מטרים
 גובה מעל פני הים:  171 מטרים
 היסטוריה
 עשוי מ:  אבן בזלת, אבן גיר
 נבנה:  ראשית המאה ה-12
 ננטש:  הרבע האחרון של המאה ה-13
 סוג:  מצודה צלבנית, אתר ארכאולוגי
 מיקום
 מדינה:  סוריה
 קואורדינטות:  34°44′40″N 36°02′33″E﻿ / ﻿34.7445°N 36.0425°E﻿ / 34.7445; 36.0425
  (למפת סוריה מוגדלת) מצודת ערימה(למפת סוריה רגילה) מצודת ערימה(למפת סוריה רגילה) מצודת ערימה(למפת סוריה מוגדלת) מצודת ערימה
 
מצודת ערימה בתצ"א של צבא הלבאנט, 1936; 
מבט מצפון-מערב
מצודת ערימה בתצ"א ממטוס סיור של צבא הלבאנט, יולי 1929; מבט ממזרח
מצודת עַרימָה (גם עֻרַימָה; בערבית: قلعة العريمة) היא מצודה צלבנית בצפון-מערב סוריה, כ-20 ק"מ מדרום-מזרח לטרטוס, שהשתייכה לרוזנות טריפולי. לא נערכו בה חפירות ארכאולוגיות ולא פעולות שימור, והיא עומדת בשממונה.
מיקומה ותולדותיה

המצודה בנויה על רכס רמתי מבודד, ברום 171 מ' מעל פני הים, הצופֶה אל הכניסה לעמק נהר אברש. המצודה ממוקמת מצפון לדרך המוליכה מחומס לחוף הים ועוברת בשקע חומס (אנ') (צר') שבין הרי אנסריה בצפון להר הלבנון בדרום. המצודה נועדה להגן על שפלת בֻּקַיְעָה ובכך גם על הדרך שבין טריפולי לטרטוס, שני המרכזים של רוזנות טריפולי הצלבנית.
האזכור הראשון של מצודת ערימה במקורות היסטוריים הוא מן התקופה הצלבנית. המצודה נבנתה מן היסוד במאה ה-12 בידי רמון השני, רוזן טריפולי (צר'), נינו של רמון הרביעי, רוזן טולוז (רמון דה סן ז'יל), ממנהיגי מסע הצלב הראשון, ודוד-רבא של רוזן טולוז אלפונס ז'ורדן, שהגיע למזרח באביב 1148 במסע הצלב השני. אלפונס ז'ורדן מת בפתאומיות חשודה בקיסריה סמוך לנחיתתו בעכו, ורמון רוזן טריפולי נחשד כשותף בסילוקו מחשש שהוא בא לתבוע לעצמו את רוזנות טריפולי. ברטרן, בנו של אלפונס ז'ורדן, התבצר אחרי מות אביו במצודת ערימה. רמון רוזן טריפולי קרא לעזרתו את השליט הסלג'וקי נור א-דין זנגי, וזה הטיל מצור על המצודה בסתיו 1148. היא נפלה בידיו, וברטרן נשבה למשך אחת עשרה השנים הבאות, עד ששוחרר בהתערבות הקיסר הביזנטי מנואל קומננוס. ההיסטוריון המוסלמי אבן אל-את'יר אמר על ברטרן שהוא כאותו "היען שהלך למצוא קרניים וחזר בלא אוזניים".
המוסלמים לא החזירו את המצודה לרוזן טריפולי, וגם לא איישו אותה בעצמם, אלא פעלו לפירוקהּ. בשלב כלשהו היא חזרה לידי הצלבנים ושוקמה, ושוב נכבשה ב-1167 בידי נור א-דין. רעידת האדמה של 1170 גרמה בה להרס גדול, ופשיטה מוסלמית ב-1171 מצביעה על כך שהיא אוישה בידי הנוצרים. צלאח א-דין פסח עליה ב-1188 כשהתכונן לכיבוש קראק דה שבלייה. המצודה עברה לידי מסדר הטמפלרים בשלהי המאה ה-12, ואולי בראשית המאה ה-13.
אין ידיעות על המוצאות אותה בהמשך. ככל הנראה הוחזקה ברשות הטמפלרים עד סילוקם בידי הממלוכים. לפי מקור מוסלמי המצודה שופצה בתקופה שבה שהה לואי התשיעי, מלך צרפת, בממלכת הצלבנים וחיזק את ביצוריה. ייתכן שמצודת ערימה נכבשה בידי בייברס בדומה לקראק דה שבלייה ולשסטל בלאן שנפלו לידי הממלוכים ב-1271. ייתכן שנכבשה בידי קלאוון במערכה על טריפולי ב-1284. מאז נעזבה כליל. לא ידוע על שימוש בה בתקופת העות'מאנים.
תיאור המצודה

באתר מצודת ערימה לא נערכו חפירות ארכאולוגיות מסודרות, והסקרים לא הראו ממצאים המעידים על יישובים קודמים למאה ה-12. הראשון שסקר את המצודה היה תומאס אדוארד לורנס, לימים "איש ערב", שסייר במקום בקיץ 1909 ואת ממצאיו מסר בתזה שהגיש באוניברסיטת אוקספורד על מבצרי הצלבנים בלבאנט. מחקרו ראה אור בדפוס ב-1936, אחרי מותו, תחת הכותרת "Crusader Castles". בסביבות 1928 נסקר האתר על ידי היסטוריון אמנות ימי הביניים פול דשאן (Deschamps), והתוצאות פורסמו בדפוס רק ב-1973.
בתחילת שנות ה-60 של המאה ה-20 נערך במקום סקר על ידי האדריכל והארכאולוג מילר-וינר (Müller-Wiener) שפורסם ב-1966 בגרמנית ובתרגום לאנגלית בעת ובעונה אחת.
אתר ערימה, מבחינת החוקרים, היה שולי למבצר קראק דה שבלייה שעמד בראש מעייניהם. הסקרים היו שטחיים והניבו תוכניות שונות זו מזו לא במעט. מתוכן עולה כי מכלול הביצורים הקיף שלושה מתחמים נפרדים המשתרעים זה בצד זה ממערב למזרח לאורך רכס רמתי. אורך המכלול כ-300 מטר ורוחבו המרבי 80 מטר. המתחמים מופרדים בחפירים חצובים. במתחמים המערבי והמרכזי, שהיו ככל הנראה חצרות בלבד ללא ביצור מרכזי, כמעט שלא נותרו שרידים נראים לעין, פרט לעקבות של חומות ומגדל מרובע יחיד בפינה הצפונית-מערבית של המתחם המרכזי. המתחם המזרחי הוא המצודה המבוצרת גופה הבנויה במתכונת קסטרום, שאורכו ממערב למזרח 76 מטר ורוחבו מצפון לדרום כ-45 מטר. היא מוקפת בחומות ובמגדלים הבולטים מהן, בהם מגדלי פינה. בצמוד לחומה הצפונית שרדו מבנים מקורים בקמרונות חביתיים. מגדל גדול חלש על הכניסה למבצר באמצע חזיתו המערבית. שרידי המצודה מצביעים על שני שלבי בנייה: הישן, המאופיין באבן בזלת, מיוחס לראשית המאה ה-12. ואילו השלב השני, המאופיין באבן גיר, מתוארך לסוף המאה ה-12 או לראשית המאה ה-13.
קשר עין התקיים בין מצודת ערימה למצודת עכּאר בדרום ולשסטל בלאן (אנ') בסאפיתא שבצפון, ומשם לרשת המצודות הצלבניות, ארווד וטרטוס שעל חוף הים בצפון-מערב, שסטל רוז' בדרום-מערב וקראק דה שבלייה בדרום-מזרח.
לקריאה נוספת

T. E. Lawrence, Crusaders Castles, 1936 (1988), pp. 71–73
Hugh Kennedy, Crusader Castles, Cambridge University Press, 1994, ch. 4, pp. 68–74
Adrian J. Boas, Archaeology of the Military Orders, Routledge, 2006, pp 118–121, 224–225